[{"text_idx": "#000001", "text": "Teisipa\u0308eval ka\u0308isin u\u0308hel seminaril, mis oli suunatud treeneritele (eriti noortega tegelevatele) ja sealt ja\u0308i ko\u0303rva mo\u0303te, et 50% lastest on mo\u0303ne liikumistrenniga ho\u0303ivatud, mis on hea, aga 3-4 trenni na\u0308dalas ei kata lapse kogu na\u0308dala liikumisvajadust. Mitteliikumine on kiiresti suurenev trend ja kuna kodupoolne ta\u0308helepanu on ka kesine, siis tegeldakse asjaga kooli kaudu."}, {"text_idx": "#000002", "text": "Kuigi meie pere ta\u0308iskasvanud on ikka va\u0308ga liikuvad ja toas teleka ees ei passi, ei ole me oma lastele seda po\u0303himo\u0303tet ku\u0308ll kuidagi sisse juurutada suutnud. Jah, me ka\u0308ime kogu perega va\u0308ljas, aga millise hinnaga. Noored on aru saanud, et me ei kannata seda, kui nad ha\u0308sti la\u0308bi kostvas kortermajas ta\u0308iest ko\u0303rist ro\u0308o\u0308kima pistavad ja nad ja\u0308etakse rahule. Ime, et selle kiunumise peale keegi veel lastekaitset pole kutsunud. Nende arvates on lapsel o\u0303igus terve pa\u0308eva mo\u0303ne ekraani ees passida. Ma saan aru, et siinse nooruse po\u0303hitegevus on TicTocis u\u0308ksteise na\u0308gusid vahtida, sest tegin omadelegi ettepaneku, et olgu TicToc, aga tehke videoid o\u0303ues erinevatest kohtadest. Ei pidavat kedagi huvitama. Na\u0308gu na\u0308ed reaalselt koolis iga pa\u0308ev ju, aga need, kes toast va\u0308lja ei saa, ja\u0308a\u0308vad maailmapildilt ku\u0308ll kasinaks. Ma olen vist mo\u0303istmiseks liiga vana."}, {"text_idx": "#000005", "text": "Ko\u0303igepealt Linaja\u0308rv. Nimi tundus kuidagi tuttav, aga selle ja\u0308rve a\u0308a\u0308res ei ole ma ka\u0308inud. Tuleb va\u0308lja, et Ko\u0303rvemaa on Linaja\u0308rvi ta\u0308is, neid on suisa 3."}, {"text_idx": "#000006", "text": "Linaja\u0308rve ko\u0303rval on Linama\u0308gi ja selle u\u0308letamine oli paras katsumus. Samas vaade ilus, nagu ko\u0303rgelt ikka. Tagasiteel otsustasin seda katsumust vo\u0303imalusel va\u0308ltida."}, {"text_idx": "#000007", "text": "See ei ja\u0308a\u0308 matkatee a\u0308a\u0308rde, aga olin aasta tagasi jalgrattamatkatehnika meistrivo\u0303istlustel just selle ja\u0308rve ko\u0303rval kohtunikuks ning oli aega tutvuda. Seega tegin haagi, et ja\u0308rv ka sel aastal u\u0308le vaadata. Kui aasta tagasi oli ja\u0308rv ta\u0308iesti vaikne, siis sel korral u\u0308llatas kalameeste rohkus."}, {"text_idx": "#000008", "text": "Sinna rabaserva ja\u0308tsin oma jalgratta, et see rabas liikumist segama ei hakkaks. Tegelikkuses on see pisike rabake, millest la\u0308heb la\u0308bi laudtee ja oleks vo\u0303inud ikka rattaga edasi minna. Harakaja\u0308rv on aga lummav. Veetsin seal kallastel pa\u0308ris pikalt aega, ku\u0308ll jo\u0303hvikaid korjates, ku\u0308ll niisama pa\u0308ikesepaistet nautides. Milline vaikus, ei haugu koerad, ei so\u0303ida autod ei kolista rong."}, {"text_idx": "#000009", "text": "Edasi sattusin Riistako\u0303rve rappa. Ka sealt ei vii RMK matkarada la\u0308bi. Isegi mitte la\u0308hedalt. Ometi viib sinna ta\u0308iesti arvestatav tee, kusjuures ringikujuline, nii et soovitan mo\u0308o\u0308da seda va\u0308ike haak kindlasti sisse teha. See on juba natuke vo\u0303imsam raba, kus lisaks muule olid jo\u0303hvikad po\u0308idlaotsa suurused."}, {"text_idx": "#000010", "text": "No ja siis oligi juba aeg tagasi tulla. Tagasitee valisin Google abiga ja see valis tee kuhu ma kindlasti enam tagasi ei la\u0308he, kuigi panin selle raja Endomondosse ka kirja. Algatuseks metsateo tulemusel suured mudased roopad, hiljem murdunud puud, mo\u0303ned kahtlased kraaviu\u0308letused ja veel hiljem lihtsalt rada u\u0308le po\u0303llu. Ma poleks la\u0308inud, aga ja\u0308ljed poril na\u0308itasid, et siit on u\u0308sna hiljuti ka\u0308idud. Teiselt poolt kuhugi ikka saab. Rada ikkagi viib kusagilt kuhugi ja eks siis vaatab uuesti. Rongini oli aega piisavalt."}, {"text_idx": "#000011", "text": "Ja veel. Metsas oli loomulikult ka seeni ja suuri ilusaid pohli, aga mina ei taibanud kodust peale fotoka midagi kaasa vo\u0303tta. Karbi, kuhu jo\u0303hvikaid korjasin, ostsin ka teadlikult koos lo\u0303unaso\u0308o\u0308giga Aegviidu poest. Aga keha ja vaim puhkasid ku\u0308ll mo\u0303nuga, tabasin end tihti omaette naeratamast, ja see on peamine."}, {"text_idx": "#000012", "text": "Ja nu\u0308u\u0308d siis Ko\u0303rvemaa la\u0308bi hunniku looduspiltide."}, {"text_idx": "#000013", "text": "Piltpostitus: o\u0303htune KuressaareEksperiment \u2013 kuidas puhastada praeahju kemikaalivabaltO\u0303unaaia o\u0303unahaldja ilupildidMeie elu lood: lesta praadimine, kuivatamine ja suitsutamineKust need haigused ikkagi tulevad?"}, {"text_idx": "#000015", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000017", "text": "This site uses Akismet to reduce spam. Learn how your comment data is processed."}, {"text_idx": "#000020", "text": "Leave this field empty if you're human:"}, {"text_idx": "#000023", "text": "Porgandisalat viit erinevat moodi (24,148)\n25 ideed, mida meisterdada paberrullidest (17,960)"}, {"text_idx": "#000024", "text": "Mina loen:Kuus sidrunit - Liivi blogiIssanda loomaaed on kirjuHeli blogiTagasi EestisSofikene"}, {"text_idx": "#000025", "text": "Kuus sidrunit - Liivi blogiIssanda loomaaed on kirjuHeli blogiTagasi EestisSofikene"}]